دۈشمەننى ئاشكارلاش، ئۆز قوشۇنىمىزنى قىلچە ئاشكارلىماسلىق كېرەك، شۇندىلا ئۆز قوشۇنىمىزنىڭ ئەسكىرىي كۈچىنى جەملەشكە بولىدۇ-دە، دۈشمەن ئەسكرىي كۈچىنى چېچىۋىتىشقا مەجبۇر بولىدۇ. ئۆزىمىزنىڭ ئەسكرىي كۈچى بىر  يەرگە جەم بولسا، دۈشمەننىڭ ئەسكرىي كۈچى ئون يەرگە چېچىلسا، دۈشمەنگە ئۇنىڭ ئەسكرىي كۈچىدىن ئون ھەسسە كۆپ كۈچ بىلەن ھۇجۇم قىلىشقا بولىدۇ، شۇندىلا ئۆزىمىز كۆپچىلىكىنى، دۈشمەن .ئازچىلىقنى تەشىكىل قىلىدىغان پايدىلىق ۋەزىيەتنى يارىتىشقا بولىدۇ. كۆپ كۈچ بىلەن ئاز كۈچكە ھۇجۇم قىلىش مۇمكىن بولسا،بىز قارشى ئۇرۇش قىلدىغان دۈشمەن چەكلىك بولىدۇ. ئۆز قۇشۇنىمىز ھۇجۇم قىلماقچى بولغان جاينى دۈشمەن بىلەلمەي قالسۇن، بىلەلمەي قالسا، دۈشمەن مۇداپىئە كۆرىدىغان جاي كۆپىيىدۇ؛ دۈشمەن مۇداپىئە كۆرىدىغان جاي كۆپەيسە،قوشۇنىمىز ھۇجۇم  قىلىدىغان دۈشمەن ئازىيىدۇ. دېمەك، ئالدى تەرەپتىن مۇداپىئە كۆرسەڭ،ئارقا تەرەپتىكى ئەسكىرىي كۈچۈڭ ئاجىزلىشىدۇ؛ ئارقا تەرەپتىن مۇداپىئە كۆرسەڭ، ئالدى تەرەپتىكى ئەسكىرىي كۈچۈڭ ئاجىزلىشىدۇ؛ سول تەرەپتىن مۇداپىئە كۆرسەڭ، ئوڭ تەرەپتىكى ئەسكىرىي كۈچۈڭ ئاجىزلىشىدۇ؛ ئوڭ تەرەپتىن مۇداپىئە كۆرسەڭ، سول تەرەپتىكى ئەسكىرىي كۈچۈڭ ئاجىزلىشىدۇ؛ ھەممىلا جايدا مۇداپىئە كۆرسەڭ، ھەممە جايدىكى ئەسكىرىي كۈچىڭ ئاجىزلىشىدۇ.ئەسكىرىي كۈچۈڭنىڭ يىتىشمەي قىلىشىغا ھەمممىلا جايدا مۇداپىئە كۆرۇشۇڭ سەۋەب بولىدۇ، ئەسكىرىي كۈچۈڭنىڭ يېتەرلىك  بولىشىغا دۈشمەننى ھەممىلا جايدا مۇداپىئە كۆرۇشكە مەجبۇر قىلىشىڭ سەۋەب بولىدۇ. ئۇرۇش قىلدىغان جاينى ۋە ئرۇرۇش قىلىدىغان ۋاقىتنى ئالدىن بىلەلىسەڭ،ناھايتى يىراق يول يۇرۇشكە توغرا كەلگەن تەغدىردىمۇ دۈشمەن بىلەن ئۇرۇش قىلالەيسەن. قاسى جايدا ۋە قايسى ۋاقىتتا ئۇرۇش قىلىشنى ئالدىن بىلەلمىسەڭ،سول قانىتىڭ ئوڭ قانىتىڭغا ياردەم بىرەلمەيدۇ، ئوڭ قانىتىڭمۇ سول قانىتىڭغا ياردەم بېرەلمەيدۇ.ئالدى تەرەپتىكىلىرىڭ ئارقا تەرەپتىكىلىرىڭگە ياردەم بېرەلمەيدۇ، ئارقا تەرەپىڭمۇ ئالدى تەرىپىڭگە ياردەم بېرەلمەيدۇ، ھالبۇكى، نەچچە ئون چاقىرىم  يىراقلىقتا، نەچچە چاقىرىم يېقىندا تۇرغانغا قانداق ياردەم بەرگۈلۈك؟ مېنىڭ تەھلىل قىلىشىمچە، يۆ بەگلىكىنىڭ ئەسكرى كۈچى كۆپ بولغىنى بىلەن، ئۇنىڭ ئۇرۇشتا غەلبە قازىنىشقا نېمە پايدىسى بولسۇن؟ دېمەك، غەلبىنى ھاسىل قىلىشقا بولىدۇ. دۈشمەننىڭ ئەسكىرى كۆپ بولسىمۇ، ئۇنى بىز بىلەن جەڭ قىلالماس ھالەتكە چۇشۈرۈپ قويۇشقا بولىدۇ.